Jorge Suárez Carbajal

Jorge Suárez Carbajal  ye un gaiteru asturianu, campeón d'Asturies nel 2004 y representante del Principáu nel Troféu MacCrimmon (enantes Troféu Macallan) (Festival Intercélticu de Lorient) cuatro años siguíos. 

Nel añu 2011 algama' l Premiu AMAS como Meyor Gaiteru, pola so trayeutoria, gallardón que concede l' Anuariu de la Música n' Asturies. Asina mesmo nel 2012 el Centru Asturianu de Madrid atorga-y l' Urogallo de Bronce na estaya de Gaita, pola so carrera como gaiteru.

 Trayeutoria 

 Iniciu 
Naz n'Uviéu en 1986 y dende febreru de 1987 vive n' El Berrón (Siero). Escomencipió a tocar la gaita en 1994, nes escueles de Suares (Bimenes), pueblu de so ma, col maestru Eugenio Otero, actual direutor de la Banda Gaites Conceyu Siero y ex-direutor de la Banda Gaites Llariegu, dos vegaes Campeona d'Asturies. Llega a ensayar cola Banda Gaites Llariegu, anque nun realiza nenguna actuación con ella. N'abril de 1996 empieza a recibir clases de Chus Solís, y en 1997 entra na Banda Gaites Noreña, cola que debuta'l 26 de xunetu nel Festival Folclórico de Molinos de Duero (Soria). Cola Banda percuerre gran parte de la xeografía asturiana y otres zones d'España - Benidorm, Soria, Cantabria, etc. - y Portugal (Monção, Côja o Lisboa).

En 1999 preséntase al concursu infantil "Veo-Veo", presentáu por Teresa Rabal. Pasa les pruebes de casting y llega a les semifinales, nel Teatru Campoamor d' Uviéu, onde toca la Muñeira de Remis, anque nun llogra pasar a la final rexonal. Nesta dómina entama a tocar pa grupos folclóricos como'l G.F. de Colunga o'l G.F. Brisas de Aguilar (Muros). Al añu siguiente dexa de dir a clases con Chus Solís y causa baxa como miembru de la Banda Gaites de Noreña. Preséntase de nuevu al "Veo-Veo" col "Busindre Reel" d'Hevia, llogrando'l primer premiu ex aequo na final rexonal xunto col grupu de ximnasia rítmica Olimpia, de Xixón.

 Bandes de Gaites y grupos de baille 
En marzu de 2000 apenza a recibir clases de Xuacu Amieva. Poco enantes entrara a formar parte de la Banda Gaites Rei Aurelio, que dirixía y entá dirixe Xuan Rodríguez, gaiteru de Llan de Cubel. Llegó tamién a tocar cola Banda Gaites Naranco, dirixida por Xuacu, na Feria de L'Ascensión, n'Uviéu, nel 2003. Dexa les clases en mayu de 2003 por mor de los estudios de Bachilleratu.

Asina mesmo ye Inxenieru Téunicu Topógrafu pela Universidá d'Uviéu.

Xunto col so hermanu Carlos son pareya habitual de los grupos folklóricos:

-Asociación Folklórica "Onís" , del conceyu d'Onís.
-Grupo Folklórico Xagardúa, de Colunga.
-Asociación Folclórica San Felix , de Valdesoto (Siero).
-Asociación d'Etnografía y Folklore L'Esperteyu, de L'Entregu.
-Brisas de Aguilar, de Muros.

Otros grupos nel so haber foron:

-Peña'l Vientu, de Casu
-Aires de Asturias, de Xixón
-El Arándano, de Rengos (Cangas del Narcea)
-El Horreo, de Barcia (Valdés)

Anguaño ye miembru de la Banda Gaites Conceyu Siero, dirixía por Eugenio Otero Vega.

 Concursos de gaita 
En los que a concursos de gaita se refier Jorge aníciase nellos nel I Concursu de Gaiteros Mozos de Bimenes celebráu en Xenra, Bimenes, el 1 de xunetu de 2000, na Fiesta de la Oficialidá. Jorge llogra'l segundu puestu tocando la "Xota'l Centru" y el "Floréu de Remis". 

Al añu siguiente (2001) remata sestu na final del Memorial Remis Ovalle. Dos años dempués llogra clasificase' n cuarta posición n' esti Memorial, lo que-y da drechu a participar nel Troféu Macallan de Gaita nel Festival Intercélticu de Lorient, finando nel tercer puestu. Al añu siguiente torna' l Remis Ovalle, competición na que s'alza col primer puestu'l 18 de xunu de 2004. Esi añu en Lorient (yá col nome de Troféu MacCrimmon) remata cuartu lo mesmo que nel 2005, puestu que iguala nel Remis Ovalle d' esi añu ya' l siguiente.

En 2006 clasifícase en segunda posición nel Troféu MacCrimmon del Festival Intercélticu de Lorient, namái superáu pol asturianu Rubén Alba y siendo'l primer clasificáu nel repertoriu bretón (repertoriu obligáu dende'l 2003). Tolos participantes del concursu (cuatro asturianos, cuatro gallegos y n'ocasiones un gaiteru bretón) tienen d'interpretar tres repertorios: asturianu, gallegu y bretón.

Jorge preséntase tamién a concursos pa pareyes de gaita y tambor col so hermanu Carlos al tambor.

  Como gaiteru solista

  Concursu
 Añu
 Puestu

  I Concursu de Gaiteros Mozos de Bimenes
 2000
 2ᵘ

  I Concursu de Xóvenes Gaiteros d' El 
 Carbayu
 2000
 3ᵘ

  XV Memorial Remis Ovalle (Uviéu)
 2001
 6ᵘ

  I Concursu de Gaita de Lantero (Samartín 
 del Rei Aurelio)
 2001
 4ᵘ

  I Concursu Gaiteru Lliberdón
 2001
 1ᵘ

  II Concursu de Xóvenes Gaiteros d' El 
 Carbayu
 2001
 3ᵘ

  II Concursu Gaiteru Lliberdón
 2002
 1ᵘ

  III Concursu de Xóvenes Gaiteros d' El 
 Carbayu
 2002
 1ᵘ

  XVII Memorial Remis Ovalle (Uviéu)
 2003
 4ᵘ

  IV Concursu de Gaiteros Mozos de Bimenes
 2003
 3ᵘ

  XVIII Troféu Macallan de Gaita (Lorient)
 2003
 3ᵘ

  II Concursu de Gaita de La Nueva (Llangréu)
 2004
 2ᵘ

  II Concursu de Gaita de Mieres
 2004
 2ᵘ

  XII Concursu y Muestra de Folclor 
 "Ciudá d' Uviéu"
 2004
 4ᵘ

  XVIII Memorial Remis Ovalle (Uviéu)
 2004
 1ᵘ

  XIX Troféu MacCrimmon de Gaita (Lorient)
 2004
 4ᵘ

  I Concursu de Gaita de Llaviana
 2004
 5ᵘ

  XIII Concursu y Muestra de Folclor
 "Ciudá d' Uviéu"
 2005
 5ᵘ

  XIX Memorial Remis Ovalle (Uviéu)
 2005
 4ᵘ

  XX Troféu MacCrimmon de Gaita (Lorient)
 2005
 4ᵘ

  XX Memorial Remis Ovalle (Uviéu)
 2006
 4ᵘ

  XXI Troféu MacCrimmon de Gaita (Lorient)
 2006
 2ᵘ

  XXI Memorial Remis Ovalle (Uviéu)
 2007
 5ᵘ

  XXII Memorial Remis Ovalle (Uviéu)
 2008
 5ᵘ

  VII Concurso de Gaita de Xixón
  2009
 3ᵘ

 <tr>
 VIII Concurso de Gaita de Xixón
  2010
 1ᵘ

 VIII Concursu de Gaita de La Nueva (Llangréu)
  2011
 2ᵘ


 XI Concursu de Gaita "Premiu Gaiteru Lliberdón"
  2011
 1ᵘ

 IX Concurso de Gaita de Xixón
  2011
 1ᵘ

XII Concursu de Gaita "Premiu Gaiteru Lliberdón"
  2012
 1ᵘ 

 X Concurso de Gaita de Xixón
  2012
 1ᵘ
 XXI Concursu y Muestra de Folclor
 "Ciudá d' Uviéu"
  2013
 4ᵘ

  En pareya de gaita y tambor (xunto con Carlos Suárez Carbajal de tamborileru)

  Concursu
 Añu
 Puestu

  I Troféu Hermanos Cueli (Vidiago)
 2007
 4ᵘ

  VI Concurso de Gaita de Xixón
 2008
 3ᵘ

  II Troféu Hermanos Cueli (Vidiago)
  2008
  1ᵘ

  VII Concurso de Gaita de Xixón
  2009
 3ᵘ

  III Troféu Hermanos Cueli (Vidiago)
  2009
  1ᵘ

 VIII Concurso de Gaita de Xixón
  2010
 1ᵘ

 IX Concurso de Gaita de Xixón
  2011
 2ᵘ

 X Concurso de Gaita de Xixón
  2012
 1ᵘ


 Actuaciones 
Faciendo clic nesti enllaz puen güeyase tolos llugares nos qu'actuó'l gaiteru asturianu.

 Otros premios 
 Añu  Premiu  Categoría  Resultáu2000Veo-Veo Oviedo-Ganador ex aequo2011Premios AMAS 2011GaitaGanador2012Urogallo de BronceGaitaGanador

 Referencies 

 Enllaces esternos 
 "Los hermanos Jorge y Carlos Suárez ganan el concurso de parejas de gaiteros", noticia n' El Comercio Digital, 24 d'agostu de 2009.
 "Jorge Suárez algama'l Remis Ovalle de gaita", noticia n'El Comercio Digital.
 "Primer concurso de gaita de Lantero (L'Entregu)" , en www.asturies.com
 Videu de Jorge nel Troféu MacCrimmon de Gaita, Lorient 2006.
 "El Saltón", videu de Jorge y Carlos Suárez Carbajal nel III Troféu Hermanos Cueli de Vidiago.
 "Baille'l Centru", Jorge y Carlos Suárez Carbajal n' El Acebo.
 "Muñeira de Barganaz", Jorge na 4ª eliminatoria del XIX Concursu y Muestra de Folclor "Ciudá d' Uviéu".
 "Xiringüelu de Remis", Jorge na 4ª eliminatoria del XIX Concursu y Muestra de Folclor "Ciudá d' Uviéu".
 Myspace de Jorge Suárez Carbajal.
 Blog de Jorge Suárez Carbajal.
 Nuevo Blog de Jorge Suárez Carbajal.

Categoría:Gaiteros y gaiteres d'Asturies
Categoría:Persones d'Uviéu
Categoría:Alumnáu de la Universidá d'Uviéu